CELEX: 
Language: lv
Date: 2020-07-13 00:00:00
Title: KOMISIJAS DELEĢĒTĀ REGULA (ES) …/.. ar kuru groza pielikumu Eiropas Parlamenta un Padomes Regulai (ES) 2019/452, ar ko izveido regulējumu ārvalstu tiešo ieguldījumu Savienībā izvērtēšanai

EIROPAS
                            KOMISIJA
                                                    Briselē, 13.7.2020.
                                                    C(2020) 4721 final
                       KOMISIJAS DELEĢĒTĀ REGULA (ES) …/..
                                        (13.7.2020),
   ar kuru groza pielikumu Eiropas Parlamenta un Padomes Regulai (ES) 2019/452, ar ko
            izveido regulējumu ārvalstu tiešo ieguldījumu Savienībā izvērtēšanai
LV                                                                                    LV
 ---pagebreak---                                        PASKAIDROJUMA RAKSTS
   1.        DELEĢĒTĀ AKTA KONTEKSTS
   Palielināt ES dalībvalstu un Komisijas informētību par riskiem, ko rada konkrēti ārvalstu
   tiešie ieguldījumi (“ĀTI”), kuri zināmos apstākļos var ietekmēt drošību vai sabiedrisko
   kārtību Savienībā, ir Eiropas Parlamenta un Padomes Regulas (ES) 2019/452, ar ko izveido
   regulējumu ārvalstu tiešo ieguldījumu Savienībā izvērtēšanai1 (“regula”), galvenais mērķis.
   Ar regulas 6.–11. pantu tiek izveidots sadarbības mehānisms, uz kura pamata dalībvalstis un
   Komisija apmainās ar informāciju un sniedz komentārus par tādiem ĀTI, kuri varētu ietekmēt
   drošību vai sabiedrisko kārtību vairāk nekā vienā dalībvalstī.
   Regulas mērķis ir arī palielināt informētību par tiem ĀTI, kuri ietekmē Savienības interešu
   projektus un programmas. Tādēļ regulas 8. pants ļauj Komisijai sniegt atzinumu, ja tā,
   pamatojoties uz drošības vai sabiedriskās kārtības apsvērumiem, uzskata, ka ĀTI varētu
   ietekmēt Savienības interešu projektus vai programmas. Visām dalībvalstīm saskaņā ar
   8. pantu tiek nosūtīts atzinums. 8. panta 2. punkta c) apakšpunktā noteikts, ka dalībvalsts, kurā
   ārvalstu tiešie ieguldījumi ir plānoti vai jau ir īstenoti, “maksimāli ņem vērā” Komisijas
   atzinumu un sniedz paskaidrojumu Komisijai, ja dalībvalsts neievēro tās atzinumu.
   8. panta 3. punktā noteikts, ka Savienības interešu projekti un programmas ir arī tie projekti
   un programmas, kuros ir iesaistīta ievērojama Savienības finansējuma summa vai būtiska tā
   daļa vai uz kuriem attiecas Savienības tiesības par kritisko infrastruktūru, kritiskām
   tehnoloģijām vai kritiskiem resursiem, kas ir būtiski drošībai vai sabiedriskajai kārtībai.
   Projektu un programmu saraksts ir pievienots regulas pielikumā. Saskaņā ar 8. panta
   4. punktu Komisija pieņem deleģētos aktus, lai šo sarakstu grozītu.
   Gatavojoties regulas pilnīgai piemērošanai 2020. gada 11. oktobrī, šādi Savienības interešu
   projekti un programmas tika atzīti par 8. panta 3. punkta kritērijiem atbilstošiem, un tādējādi
   tiek ierosināta to pievienošana regulas pielikumā pievienotajam sarakstam.
   1.        Ar pastāvīgo strukturēto sadarbību (PESCO) panākts, ka dalībvalstis var ciešāk
             sadarboties drošības un aizsardzības jomā. Šī pastāvīgā sistēma sadarbībai
             aizsardzības jomā ļauj dalībvalstīm kopīgi attīstīt aizsardzības spējas, ieguldīt
             kopīgos projektos un uzlabot savu bruņoto spēku operatīvo gatavību un ieguldījumu.
             Tādējādi regulas pielikumā jau ir iekļauts Padomes Lēmums (KĀDP) 2018/340
             (2018. gada 6. marts), ar ko izveido sarakstu ar projektiem, kurus attīstīs PESCO
             satvarā. Minētais lēmums tika atjaunināts ar Padomes Lēmumu (KĀDP) 2018/1797
             (2018. gada 19. novembris) un Padomes Lēmumu (KĀDP) 2019/1909 (2019. gada
             12. novembris). Minētie lēmumi attiecīgi būtu jāiekļauj pielikumā.
   2.        Sagatavošanas darbība –– Jaunās ES GOVSATCOM programmas sagatavošana.
             Satelītsakari ir ļoti svarīgi aizsardzībai, drošībai, humānajai palīdzībai, reaģēšanai
             ārkārtējās situācijās vai diplomātiskajai saziņai. Tie ir svarīgs faktors, kurš dara
             iespējamas civilās misijas un militārās misijas/operācijas, it īpaši attālās vietās un
             bargos apstākļos ar nelielu infrastruktūru vai bez tās. Eiropadome 2013. gada
             decembrī kā vienu no četrām spēju attīstības programmām nosauca valdības
             satelītsakarus (GOVSATCOM) un deva pilnvarojumu sagatavot nākamās paaudzes
             satelītsakarus. Šie sakaru pakalpojumi ir paredzēti tādam plašam sensitīvu dalībnieku
             lokam kā robežsardzei, policijai, militārajai un civilajai aizsardzībai, jūrniecības un
             diplomātiskajām kopienām dalībvalstīs, un ES iestādēm un aģentūrām. Pamatā esošo
   1
           OV L 79I, 21.3.2019., 1. lpp.,
LV                                                  1                                                LV
 ---pagebreak---             drošo satelītsakaru jaudu nodrošinās un pakalpojumus sniegs arī drošības jomā
            akreditēti privāti komercuzņēmumi. Ieguldītāji, kuri kontrolē drošo satelītsakaru
            pakalpojumu sniedzējus vai to galvenos piegādātājus, varētu pārtraukt konkrētu
            drošības dalībnieku saziņu vai izpaust ar GOVSATCOM starpniecību sniegto
            informāciju. Tādējādi ir lietderīgi regulas pielikumā iekļaut sagatavošanas darbību ––
            Jaunās ES GOVSATCOM programmas sagatavošana, pamatojoties uz Eiropas
            Parlamenta un Padomes Regulu (ES, Euratom) 2018/1046 (2018. gada 18. jūlijs) par
            finanšu noteikumiem, ko piemēro Savienības vispārējam budžetam, ar kuru groza
            Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr.
            1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr.
            283/2014 un Lēmumu Nr. 541/2014/ES un atceļ Regulu (ES, Euratom) Nr.
            966/2012, un jo īpaši tās 58. panta 2. punkta b) apakšpunktu.
   3.       Sagatavošanas darbība aizsardzības pētniecībai ir vērsta uz to, lai novērtētu un
            parādītu ES atbalstītās aizsardzības pētniecības un tehnoloģijas pievienoto vērtību.
            Gaidāms, ka, novēršot spēju nepietiekamību, attiecīgie rezultāti vēl vairāk padziļinās
            Eiropas sadarbību aizsardzības jomā un stiprinās Eiropas aizsardzības jomas
            ieinteresētās personas. Ja ieguldītājs faktiski piedalās tāda uzņēmuma vadībā vai
            kontrolē, kurš piedalās šajā programmā, tad šāda dalība var ļaut tam iejaukties
            dalībvalstu un Savienības aizsardzībai un dalībvalstu drošībai svarīgu tehnoloģiju
            pieejamībā. Turklāt risks, ka trešām personām tiks izpausta kritiska tehniskā
            informācija par ES dalībvalstu tagadējām vai nākotnes aizsardzības spējām, var
            ietekmēt arī drošību ES. Tādējādi ir lietderīgi regulas pielikumā iekļaut
            sagatavošanas darbību aizsardzības pētniecībai, pamatojoties uz Eiropas Parlamenta
            un Padomes Regulu (ES, Euratom) 2018/1046 (2018. gada 18. jūlijs) par finanšu
            noteikumiem, ko piemēro Savienības vispārējam budžetam, ar kuru groza Regulas
            (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013,
            (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un
            Lēmumu Nr. 541/2014/ES un atceļ Regulu (ES, Euratom) Nr. 966/2012, un jo īpaši
            tās 58. panta 2. punkta b) apakšpunktu.
   4.       ITER (sākotnēji –– starptautiskais eksperimentālais kodoltermiskais reaktors)
            patlaban ir viens no visvērienīgākajiem enerģētikas projektiem pasaulē. Tā ir
            eksperimentāla iekārta, kuras mērķis ir pierādīt, ka kodolsintēze ir iespējams
            enerģijas avots, no kura Savienība varētu gūt ievērojamu labumu, it īpaši Savienības
            ilgtermiņa energoapgādes drošības un daudzveidības nodrošināšanas kontekstā. ITER
            paplašina mūsu zināšanu apvāršņus un būs pirmā kodolsintēzes iekārta, ar kuru tiks
            izmēģinātas integrētās tehnoloģijas, materiāli un fizikālie režīmi, kas vajadzīgi uz
            kodolsintēzi balstītas elektroenerģijas komerciālai ražošanai. Nepārtraukta
            komponentu piegāde, kā arī ar kodolsintēzi saistītas pētniecības rezultātu saglabāšana
            ir ļoti svarīga kodolsintēzes enerģijas izmantošanas perspektīvai Eiropas Savienībā.
            Tādēļ ir lietderīgi regulas pielikumā iekļaut Padomes Lēmumu (Euratom) 2007/198
            (2007. gada 27. marts), ar ko izveido Eiropas Kopuzņēmumu ITER un kodolsintēzes
            enerģētikas attīstības vajadzībām un piešķir tam priekšrocības.
   Pamatprogrammas “Apvārsnis 2020”2 īstenošanā Savienība var iesaistīties konkrētos tiesību
   aktos noteiktos publiskā un privātā sektora partnerības un publiskā un publiskā sektora
   partnerības veidos. Lai gan šīs partnerības ir salāgotas ar pamatprogrammas “Apvārsnis 2020”
   mērķiem un, iespējams, tiks aptvertas ar šo pamatprogrammu, tās ir atsevišķi un apjomīgi
   2
           Eiropas Parlamenta un Padomes Regula (ES) Nr. 1291/2013 (2013. gada 11. decembris), ar ko izveido
           Pētniecības un inovācijas pamatprogrammu “Apvārsnis 2020” (2014.–2020. gads) un atceļ Lēmumu
           Nr. 1982/2006/EK (OV L 347, 20.12.2013., 104. lpp.).
LV                                                    2                                                      LV
 ---pagebreak---    instrumenti ar atsevišķu juridisko pamatu primārajos tiesību aktos, t. i., LESD 185. un
   187. pantā. Lielākai noteiktībai ir lietderīgi atsevišķi pieminēt tās partnerības, kuras veidotas
   kā Savienības dalība vairāku dalībvalstu īstenotās programmās, instrumentos (piem.,
   kopuzņēmumos) vai struktūrās (piem., Eiropas Inovāciju un tehnoloģiju institūtā). Šīm
   partnerībām ir svarīga nozīme COVID-19 krīzes risināšanā iesaistītajās ES darbībās, jo tās
   atbalsta arī pētniecību un inovāciju sabiedrības veselības jomā3, iniciatīvas, kas uzlabo zāļu
   izstrādes efektivitāti, rezultativitāti un kvalitāti4, un partnerības starp privāto sektoru un
   akadēmiskajām aprindām, lai uzlabotu veselības aprūpes sistēmu ilgtspēju 5.
   2.        PIRMS AKTA PIEŅEMŠANAS NOTIKUSĪ APSPRIEŠANA
   Saskaņā ar Eiropas Parlamenta, Padomes un Eiropas Komisijas kopējās vienošanās par
   deleģētajiem aktiem 4. punktu par šo deleģēto aktu notika atbilstoša un pārredzama
   apspriešanās, tostarp ekspertu līmenī. Rakstiska apspriešanās ar ekspertu grupu par ārvalstu
   tiešo ieguldījumu Eiropas Savienībā izvērtēšanu notika 2020. gada 8. jūnijā.
   3.        DELEĢĒTĀ AKTA JURIDISKIE ASPEKTI
   Ar regulas 8. panta 4. punktu Komisija ir pilnvarota pieņemt deleģētos aktus, lai grozītu
   Savienības interešu projektu un programmu sarakstu.
   Regulas pielikumā būtu jāpievieno šādi projekti un programmas:
   –         Padomes Lēmums (KĀDP) 2018/1797 (2018. gada 19. novembris), ar ko groza un
             atjaunina Lēmumu (KĀDP) 2018/340, ar ko izveido sarakstu ar projektiem, kurus
             attīstīs PESCO satvarā6;
   –         Padomes Lēmums (KĀDP) 2019/1909 (2019. gada 12. novembris), ar kuru groza un
             atjaunina Lēmumu (KĀDP) 2018/340, ar ko izveido sarakstu ar projektiem, kurus
             attīstīs PESCO satvarā7;
   –         Sagatavošanas darbība –– Jaunās ES GOVSATCOM programmas sagatavošana,
             pamatojoties uz Eiropas Parlamenta un Padomes Regulu (ES, Euratom) 2018/1046
             (2018. gada 18. jūlijs) par finanšu noteikumiem, ko piemēro Savienības vispārējam
             budžetam, ar kuru groza Regulas (ES) Nr. 1296/2013, (ES) Nr. 1301/2013, (ES)
             Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES)
             Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES,
             Euratom) Nr. 966/2012, un jo īpaši tās 58. panta 2. punkta b) apakšpunktu8,
   –         Savienības sagatavošanas darbība aizsardzības pētniecībai, pamatojoties uz Eiropas
             Parlamenta un Padomes Regulu (ES, Euratom) 2018/1046 (2018. gada 18. jūlijs) par
             finanšu noteikumiem, ko piemēro Savienības vispārējam budžetam, ar kuru groza
             Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES)
             Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES)
   3
           Zoonotiskās prognozēšanas un sagatavotības iniciatīva (“projekts ZAPI”).
   4
           Novatorisku zāļu ierosme (“IMI2”), kas radīta ar Padomes Regulu (EK) Nr. 73/2008 (2007. gada
           20. decembris), ar ko izveido Kopuzņēmumu novatorisku zāļu jomā uzsāktās kopīgas tehnoloģiju
           ierosmes īstenošanai (OV L 30, 4.2.2008., 38. lpp.).
   5
           EIT Veselības iniciatīva ir viena no Eiropas Inovāciju un tehnoloģiju institūta pārziņā esošajām
           zināšanu un inovāciju kopienām.
   6
           OV L 294, 21.11.2018., 18. lpp.
   7
           OV L 293, 14.11.2019., 113. lpp.
   8
           OV L 193, 30.7.2018., 1. lpp.
LV                                                       3                                                  LV
 ---pagebreak---             Nr. 283/2014 un Lēmumu Nr. 541/2014/ES un atceļ Regulu (ES, Euratom)
            Nr. 966/2012, un jo īpaši tās 58. panta 2. punkta b) apakšpunktu9;
   –        Padomes Lēmums (Euratom) 2007/198 (2007. gada 27. marts), ar ko izveido Eiropas
            Kopuzņēmumu ITER un kodolsintēzes enerģētikas attīstības vajadzībām un piešķir
            tam priekšrocības10.
   Turklāt ir lietderīgi precizēt, ka šajā regulā pamatprogramma “Apvārsnis 2020” ietver
   pētniecības un izstrādes programmas saskaņā ar LESD 185. pantu un kopuzņēmumus vai citas
   struktūras, kas izveidotas atbilstīgi LESD 187. pantam, lai īstenotu pamatprogrammu
   “Apvārsnis 2020”.
   9
           OV L 193, 30.7.2018., 1. lpp.
   10
           OV L 90, 30.3.2007., 58. lpp.
LV                                                 4                                        LV
 ---pagebreak---                            KOMISIJAS DELEĢĒTĀ REGULA (ES) …/..
                                                (13.7.2020),
    ar kuru groza pielikumu Eiropas Parlamenta un Padomes Regulai (ES) 2019/452, ar ko
               izveido regulējumu ārvalstu tiešo ieguldījumu Savienībā izvērtēšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regula (ES) 2019/452 (2019. gada 19. marts), ar
   ko izveido regulējumu ārvalstu tiešo ieguldījumu Savienībā izvērtēšanai11, un jo īpaši tās
   8. panta 4. punktu,
   tā kā:
   (1)     Regulas (ES) 2019/452 8. panta 3. punktā noteikts, ka Savienības interešu projekti un
           programmas ir arī tie projekti un programmas, kuros ir iesaistīta ievērojama
           Savienības finansējuma summa vai būtiska tā daļa vai uz kuriem attiecas Savienības
           tiesības par kritisko infrastruktūru, kritiskām tehnoloģijām vai kritiskiem resursiem,
           kas ir būtiski drošībai vai sabiedriskajai kārtībai.
   (2)     Savienības interešu projektu vai programmu saraksts, kas minēts 1. punktā, ir sniegts
           Regulas (ES) 2019/452 pielikumā.
   (3)     Komisija ir konstatējusi, ka ir vairāki citi projekti un programmas, kuros ir iesaistīta
           ievērojama Savienības finansējuma summa vai būtiska tā daļa vai uz kuriem attiecas
           Savienības tiesības par kritisko infrastruktūru, kritiskām tehnoloģijām vai kritiskiem
           resursiem, kas ir būtiski drošībai vai sabiedriskajai kārtībai, un kuri tāpēc arī būtu
           jāiekļauj iepriekš minētajā sarakstā.
   (4)     Ir lietderīgi atsevišķi pieminēt tās “Apvāršņa 2020” partnerības, kuras veidotas kā
           Savienības dalība vairāku dalībvalstu īstenotās programmās, instrumentos (piem.,
           kopuzņēmumos) vai struktūrās (piem., Eiropas Inovāciju un tehnoloģiju institūtā).
           Minētajām partnerībām ir svarīga nozīme tādu veselības aprūpes ārkārtēju situāciju kā
           COVID-19 pandēmijas risināšanā iesaistītajās ES darbībās, jo šīs partnerības atbalsta
           arī pētniecību un inovāciju sabiedrības veselības jomā, iniciatīvas, kas uzlabo zāļu
           izstrādes efektivitāti, rezultativitāti un kvalitāti, un partnerības starp privāto sektoru un
           akadēmiskajām aprindām, lai uzlabotu veselības aprūpes sistēmu ilgtspēju.
   (5)     Tādējādi Regulas (ES) 2019/452 pielikums attiecīgi būtu jāgroza,
   IR PIEŅĒMUSI ŠO REGULU.
                                                   1. pants
   Regulas (ES) 2019/452 pielikumu groza šādi:
   (1)       pielikuma 3. punktu aizstāj ar šādu:
   11
           OV L 79I, 21.3.2019., 1. lpp.,
LV                                                     5                                                 LV
 ---pagebreak---             “3. “Apvārsnis 2020”, ieskaitot pētniecības un attīstības programmas, ko īsteno
            saskaņā ar LESD 185. pantu, un kopuzņēmumi vai citas struktūras, kas izveidoti
            atbilstīgi LESD 187. pantam:
   Eiropas Parlamenta un Padomes Regula (ES) Nr. 1291/2013 (2013. gada 11. decembris), ar
   ko izveido Pētniecības un inovācijas pamatprogrammu “Apvārsnis 2020” (2014.–2020. gads)
   un atceļ Lēmumu Nr. 1982/2006/EK, tai skaitā tajā ietvertās darbības saistībā ar tādām
   svarīgām pamattehnoloģijām kā mākslīgais intelekts, robotika, pusvadītāji un kiberdrošība.”;
   (2)      pielikuma 8. punktu aizstāj ar šādu:
            “8.    Pastāvīgā strukturētā sadarbība (PESCO):
   Padomes Lēmums (KĀDP) 2018/340 (2018. gada 6. marts), ar ko izveido sarakstu ar
   projektiem, kurus attīstīs PESCO satvarā (OV L 65, 8.3.2018., 24. lpp.).
   Padomes Lēmums (KĀDP) 2018/1797 (2018. gada 19. novembris), ar ko groza un atjaunina
   Lēmumu (KĀDP) 2018/340, ar ko izveido sarakstu ar projektiem, kurus attīstīs PESCO
   satvarā (OV L 294, 21.11.2018., 18. lpp.).
   Padomes Lēmums (KĀDP) 2018/1909 (2019. gada 12. novembris), ar ko groza un atjaunina
   Lēmumu (KĀDP)3402018/340, ar ko izveido sarakstu ar projektiem, kurus attīstīs PESCO
   satvarā (OV L 293, 14.11.2019., 113. lpp.).”;
   (3)      pievieno šādu 9., 10. un 11. punktu:
            “9. Sagatavošanas       darbība    ––    Jaunās ES    GOVSATCOM         programmas
            sagatavošana:
   Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par
   finanšu noteikumiem, ko piemēro Savienības vispārējam budžetam, ar kuru groza Regulas
   (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr.
   1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr.
   541/2014/ES un atceļ Regulu (ES, Euratom) Nr. 966/2012, un jo īpaši tās 58. panta 2. punkta
   b) apakšpunkts (OV L 193, 30.7.2018., 1. lpp.).
   10.      Sagatavošanas darbība aizsardzības pētniecībai:
   Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par
   finanšu noteikumiem, ko piemēro Savienības vispārējam budžetam, ar kuru groza Regulas
   (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr.
   1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr.
   541/2014/ES un atceļ Regulu (ES, Euratom) Nr. 966/2012, un jo īpaši tās 58. panta 2. punkta
   b) apakšpunkts (OV L 193, 30.7.2018., 1. lpp.).
   11.      Eiropas kopuzņēmums ITER vajadzībām:
   Padomes Lēmums 2007/2007/Euratom (2007. gada 27. marts), ar ko izveido Eiropas
   kopuzņēmumu ITER un kodolsintēzes enerģētikas attīstības vajadzībām un piešķir tam
   priekšrocības (OV L 90, 30.3.2007., 58. lpp.).”
                                               2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā
   Vēstnesī.
   Šo regulu publicē Eiropas Savienības Oficiālajā Vēstnesī, kad ir beidzies Eiropas Parlamenta
   vai Padomes iebildumu izteikšanai atvēlētais laikposms vai kad gan Eiropas Parlaments, gan
LV                                                 6                                            LV
 ---pagebreak---    Padome saskaņā ar Regulas (ES) 2019/452 16. panta 6. punktu ir informējuši Komisiju par
   savu nodomu neizteikt iebildumus.
   Šī regula uzliek saistības kopumā un ir tieši piemērojama visās dalībvalstīs.
   Briselē, 13.7.2020
                                                 Komisijas vārdā —
                                                 priekšsēdētāja
                                                 Ursula VON DER LEYEN
LV                                                 7                                       LV